**สัญญาบริการจัดหาทรัพย์สิน (แบบมีเงื่อนไขในการซื้อทรัพย์สิน)**

สัญญาฉบับนี้ ทำขึ้นที่ บริษัท จัซแมทช์ จำกัด เมื่อวันที่ [•] ระหว่าง

บริษัท จัซแมทช์ จำกัด สำนักงานตั้งอยู่เลขที่ 33/4 ถนนพระราม 9 แขวงห้วยขวาง เขตห้วยขวาง กรุงเทพมหานคร ซึ่งต่อไปในสัญญานี้จะเรียกว่า **“จัซแมทช์”** ฝ่ายหนึ่ง กับ [•] ถือบัตรประจำตัวประชาชน/หนังสือเดินทาง เลขที่ [•] อยู่บ้านเลขที่ [•] กรุงเทพมหานคร ซึ่งต่อไปในสัญญานี้จะเรียกว่า **“ผู้เช่า”** อีกฝ่ายหนึ่ง

โดยที่ผู้เช่ามีความสนใจที่จะเช่าทรัพย์สิน (แบบมีเงื่อนไขในการซื้อทรัพย์สิน) ในโครงการ [•] (หรือโครงการ [•]) เพื่อการอยู่อาศัย แต่เนื่องจากยังไม่สามารถจัดหาทรัพย์สินที่เหมาะสมให้แก่ผู้เช่าได้ในขณะนี้ ผู้เช่าจึงมีความประสงค์ที่จะทำสัญญาบริการจัดหาทรัพย์สินกับจัซแมทช์ ทั้งนี้ ตามหลักเกณฑ์และเงื่อนไขที่กำหนดไว้ในสัญญานี้ และเมื่อสามารถจัดหาทรัพย์สินได้ตามความประสงค์ของผู้เช่าแล้ว ผู้เช่าจะได้มีการจัดทำสัญญาเช่าทรัพย์สิน (แบบมีเงื่อนไขในการซื้อทรัพย์สิน) กับเจ้าของทรัพย์สินอีกครั้งหนึ่งต่อไป ดังนั้น คู่สัญญาทั้งสองฝ่ายจึงตกลงที่จะทำสัญญากันดังต่อไปนี้

1. จัซแมทช์ตกลงให้บริการในการจัดหาทรัพย์สินตามที่ระบุไว้ในสัญญานี้ ให้แก่ผู้เช่า และผู้เช่าตกลงรับบริการดังกล่าวจากจัซแมทช์

2. ทั้งสองฝ่ายตกลงค่าบริการในการจัดหาทรัพย์สินตามข้อ 1 เป็นจำนวน [•] บาท (...บาทถ้วน) (Comment: ถ้าเก็บงวดเดียวก็ไม่ต้องระบุงวดผ่อนค่าบริการข้อ 2.2) โดยผู้เช่าตกลงชำระค่าบริการให้แก่จัซแมทช์ ดังต่อไปนี้

2.1 ชำระในวันที่ทำสัญญานี้ จำนวน [•] บาท (...บาทถ้วน) โดยชำระเป็นเงินสด ผ่านการโอนแบบอินเทอร์เน็ตแบงค์กิ้ง/เช็คธนาคาร [•] เลขที่ [•]

2.2 ชำระค่าบริการส่วนที่เหลือ จำนวน [•] บาท (...บาทถ้วน) ภายในกำหนดเวลา 3 วันทำการ นับแต่วันที่ได้รับแจ้งเป็นหนังสือจากจัซแมทช์ และ/หรือภายในกำหนดเวลา 30 วัน นับแต่วันที่ทำสัญญาฉบับนี้

เว้นแต่คู่สัญญาจะตกลงกันไว้เป็นอย่างอื่น เงินมัดจำตามวรรคก่อน จัซแมทช์ตกลงจะคืนให้แก่ผู้เช่า (โดยไม่มีดอกเบี้ย) ในกรณีที่ไม่สามารถจัดหาทรัพย์สินในโครงการ [•] ได้ภายในระยะเวลาที่กำหนดไว้ในสัญญานี้

3. ในกรณีที่จัซแมทช์จัดหาทรัพย์สินในโครงการ [•] ได้แล้ว ผู้เช่าตกลงจะเข้าทำสัญญาเช่าทรัพย์สิน (แบบมีเงื่อนไขในการซื้อทรัพย์สิน) จากเจ้าของทรัพย์สิน และ/หรือ จัซแมทช์ แล้วแต่กรณี ภายในกำหนดเวลา 15 วัน นับแต่วันที่ได้รับแจ้งเป็นหนังสือจากจัซแมทช์

4. ในกรณีที่ผู้เช่าปฏิเสธไม่ทำสัญญาเช่าทรัพย์สิน (แบบมีเงื่อนไขในการซื้อทรัพย์สิน) กับเจ้าของทรัพย์สิน และ/หรือ จัซแมทช์ ไม่ว่าเพราะเหตุใด อันไม่ใช่เพราะความผิดของเจ้าของทรัพย์สิน และ/หรือ จัซแมทช์ ผู้เช่า ตกลงยินยอมให้จัซแมทช์ริบเงินค่าบริการที่ชำระตามข้อ 2 ทั้งหมดได้ทันที และผู้เช่าตกลงจะไม่ใช้สิทธิเรียกร้องอย่างใด ๆ เพื่อให้เจ้าของทรัพย์สิน และ/หรือ จัซแมทช์ ชำระเงินค่าบริการดังกล่าวคืนให้แก่ผู้เช่า

5. คู่สัญญาทั้งสองฝ่ายตกลงให้สัญญาฉบับนี้มีผลบังคับใช้เป็นเวลา 60 วัน นับแต่วันที่ทำสัญญาฉบับนี้

6. คู่สัญญาทั้งสองฝ่ายตกลงเลิกสัญญาฉบับนี้ เมื่อมีเหตุการณ์อย่างหนึ่งอย่างใดดังต่อไปนี้เกิดขึ้น

6.1 เมื่อคู่สัญญาตกลงเลิกสัญญากันเป็นหนังสือลงลายมือชื่อคู่สัญญาทั้งสองฝ่าย

6.2 เมื่อมีการลงนามในสัญญาเช่าทรัพย์สิน (แบบมีเงื่อนไขในการซื้อทรัพย์สิน) ตามข้อ 3

6.3 เมื่อมีการบอกเลิกสัญญาตามข้อ 7

7. ในกรณีที่คู่สัญญาฝ่ายหนึ่งฝ่ายใดผิดนัดผิดสัญญาข้อหนึ่งข้อใด และไม่ปฏิบัติการแก้ไขการผิดสัญญาให้คืนดีภายในกำหนดเวลา 30 วัน นับแต่วันที่ได้รับหนังสือแจ้งจากคู่สัญญาฝ่ายที่ไม่ได้ปฏิบัติผิดสัญญา คู่สัญญาฝ่ายที่ไม่ได้ปฏิบัติผิดสัญญามีสิทธิบอกเลิกสัญญานี้ได้

8. ในกรณีที่คู่สัญญามีสิทธิคิดดอกเบี้ยต่อกัน ทั้งสองฝ่ายตกลงให้ใช้อัตราดอกเบี้ยในอัตราร้อยละ 7.5 ต่อปี

9. สัญญาฉบับนี้ไม่สามารถแก้ไขและ/หรือเปลี่ยนแปลงได้ เว้นแต่การแก้ไขและ/หรือการเปลี่ยนแปลงดังกล่าว จะได้กระทำเป็นหนังสือและดำเนินการโดยคู่สัญญาทุกฝ่ายที่มีชื่อในสัญญานี้ ในกรณีที่คู่สัญญาฝ่ายหนึ่งฝ่ายใด ยอมผ่อนผัน ผ่อนเวลาหรือไม่บังคับใช้สิทธิอย่างใด ๆ ตามที่ระบุไว้ในสัญญานี้ ไม่ให้ถือว่าเป็นการสละสิทธิอย่างหนึ่งอย่างใดตามที่ระบุไว้ในสัญญานี้ ในกรณีที่ข้อกำหนดใด ๆ ในสัญญานี้ ขัดหรือแย้งต่อกฎหมาย และทำให้ไม่มีผลบังคับใช้ตามกฎหมาย ให้ถือว่าข้อกำหนดดังกล่าวแยกต่างหากจากข้อกำหนดอื่นของสัญญานี้ ซึ่งมีผลบังคับใช้ได้สมบูรณ์ตามกฎหมาย คู่สัญญาทั้งสองฝ่ายตกลงให้สัญญาฉบับนี้ มีผลผูกพันทายาทหรือผู้รับช่วงสิทธิของคู่สัญญาแต่ละฝ่ายด้วย สัญญานี้ให้ใช้บังคับและตีความตามกฎหมายไทย และในกรณีที่ได้มีการทำคำแปลภาษาอังกฤษของสัญญานี้ คู่สัญญาทั้งสองฝ่ายตกลงให้การบังคับและตีความเป็นไปตามสัญญาฉบับภาษาไทย

สัญญานี้ทำขึ้นเป็นสองฉบับ มีข้อความถูกต้องตรงกัน ทั้งสองฝ่ายอ่านและเข้าใจข้อความโดยตลอดแล้วเห็นว่า ถูกต้องตามเจตนารมณ์ของตน จึงได้ลงลายมือชื่อและประทับตรา (ถ้ามี) ไว้เป็นสำคัญต่อหน้าพยานและต่างยึดถือไว้ฝ่ายละฉบับ

**จัซแมทช์**

ลงลายมือชื่อ.......................................................... ลงลายมือชื่อ..........................................................

( ) ( )

**ผู้เช่า**

ลงลายมือชื่อ..........................................................

( )

**พยาน พยาน**

ลงลายมือชื่อ.......................................................... ลงลายมือชื่อ..........................................................

( ) ( )